 Konkurso sąlygų
9 priedas

SKAITMENINĖS MEDŽIAGOS PATEIKIMO REGLAMENTAS

1. Skaitmeninės medžiagos pateikimo reglamentas galioja konkurso sąlygose nurodytai skaitmeninei medžiagai, kurią tiekėjas turi pateikti naudojantis Centrinės viešųjų pirkimų informacinės sistemos (toliau – CVP IS) priemonėmis adresu https://viesiejipirkimai.lt/epps/home.do, CVP IS lange Vokas 1.
2. P a s t a b o s :
2.1. projekte skaitmeniniu formatu pateikiami dokumentai turi būti pateikti naudojant nediskriminuojančius, visuotinai prieinamus duomenų rinkmenų formatus – rekomenduojamas *.pdf formatas ir kai kuriai medžiagai *.jpg formatas;
2.2. tiekėjas yra atsakingas už tai, kad projekto pasiūlyme skaitmeniniu formatu visi pateikti dokumentai „atsidarys“, t. y. nebus defektuoti ir (ar) neperskaitomi. Taip pat, tiekėjas supranta, kad defektuoti ir (ar) neperskaitomi skaitmeniniu formatu pateikti dokumentai gali būti projekto pasiūlymo nevertinimo priežastimi.
3. Tiekėjas privalo išlaikyti anonimiškumą – iš skaitmeninėje rinkmenoje (faile) pateikiamos medžiagos turi būti pašalinta bet kokia apie autorystę liudijanti informacija – be vizualiai tekste ir grafikoje matomų nuorodų į autorystę, tokią informaciją reikia pašalinti  ir iš skaitmeninės rinkmenos (failo) savybių informacijos: 
3.1. *.pdf bylos atveju reikia patikrinti, kad „File>Properties>Discription>„Author“ laukelis būtų tuščias arba be jokios informacijos apie autorių; 
3.2. *.doc, *.docx, *.jpg atveju reikia patikrinti, kad „File>Info>„Author“ ir „Last Modified By“ laukeliai būtų tušti arba be jokios informacijos apie autorių.
4. Panaikinti metaduomenis, t. y. informaciją apie autorių iš pateikiamų dokumentų galima programomis, naudojamomis dokumentams sukurti bei kitais būdais, taip pat naudojantis nemokamomis internetinėmis paslaugomis.
5. Tiekėjo pateiktoje skaitmeninėje laikmenoje (laikmena yra laikomas CVP IS langas Vokas 1, kuriame pateikiama konkurso sąlygose nurodyta skaitmeninė medžiaga) turi būti tokie aplankai (P a s t a b a : Šis dokumento punktas reglamentuoja projekto sudėtinių dalių, t. y. aiškinamojo rašto ir planšečių bei šiuos dokumentus palydinčios tekstinės ir grafinės informacijos pateikimą):
5.1. aplankas „Devizas_Internetui“, kuriame pateikiama:
5.1.1. aplankas „Devizas_Aiškinamasis raštas“, kuriame pateikiamas aiškinamasis raštas (rekomenduojamas rinkmenos (failo) dydis – apie 10,00 (dešimt) Mb, *.pdf formatu); 
5.1.2. aplankas „Devizas_Planšetės internetui“, kuriame pateikiami planšečių maketai (P a s t a b a : Kiekviena planšetė turi būti pateikta kaip atskira rinkmena (failas), rekomenduojamas vienos rinkmenos (failo) dydis – apie 5,00 (penkis) Mb, *.pdf formatu); 
5.1.3. aplankas „Devizas_Projekto idėjos tekstas“, kuriame pateikiamas trumpas projekto idėją pristatantis tekstas (iki 1000 (tūkstančio) simbolių, rekomenduojamas rinkmenos (failo) dydis – apie 5,00 (penkis) Mb, *.pdf formatu); 
5.1.4. aplankas „Devizas_Titulinė vizualizacija“, kuriame pateikiama titulinė vizualizacija, tiksliausiai apibūdinanti projekto idėją (rekomenduojamas rinkmenos (failo) dydis – apie 10,00 (dešimt) Mb, *.jpg formatu); 
P a s t a b a: Kiekvienos 5.1 p. nurodytos rinkmenos (failo) dydis negali viršyti 20 MB.
5.2. aplankas „Devizas_Spaudai“, kuriame pateikiamas:
5.2.1. aplankas „Devizas_Planšetės spaudai“, kuriame pateikiami planšečių maketai originaliu dydžiu (P a s t a b a : Kiekviena planšetė turi būti pateikta kaip atskira rinkmena (failas), *.pdf formatu);
5.2.2. aplankas „Devizas_Iliustracijos spaudai“, kuriame pateikiamos atskiros vizualizacijos originaliu dydžiu, nuotraukos (*.jpg formatu), brėžiniai (*.pdf formatu);
6. Projektas bus eksponuojamas ir internetinėje (-se) svetainėje (-se), todėl į tai reikia atsižvelgti rengiant projekto medžiagą (aiškinamąjį raštą, planšetes) skaitmeniniu formatu, t. y. skaitmeniniu būdu pateikiamos medžiagos rezoliucija turi būti pakankama, norint žiūrovui ją aiškiai suvokti/„perskaityti“.
7. Keliamų į CVP IS pirkimo dokumentų dydis neribojamas. Keliant didelės apimties aplankus ir (ar) rinkmenas (failus), rekomenduojama juos suglausti pvz., sukurti *.zip formato aplanką ir (ar) rinkmeną (failą).
8. Prieš pateikiant skaitmeniniu formatu dokumentus, tiekėjo prašoma juos patikrinti ir įsitikinti, kad visa prašoma medžiaga, t. y. visos įrašytos rinkmenos (failai) veikia/atsidaro.
9. Tiekėjui rekomenduojama pasilikti daugiau laiko projekto pasiūlymo pateikimui CVP IS priemonėmis. Už techninius CVP IS trikdžius Perkančioji organizacija neatsako.

